Filüksinos Yusuf Çetin

Filüksinos, nado como Yusuf ÇetinTamén citado como Philoxenos Yusuf Cetin, Philexinos Yusuf Cetin, Filuksinos Yusuf Çetyn. (en ) o 20 de agosto de 1954 no distrito de Dargeçit (Mardin, Turquía) é un eclesiástico ortodoxo siríaco, vigairo patriarcal de Istambul e Ankara dende 1986.

 Traxectoria 
Naceu o 20 de agosto de 1954 no distrito de Dargeçit (provincia de Mardin), e logo de completar na súa vila natal a súa educación, comezou estudos relixiosos e siríacos. Despois de estudar no mosteiro de San Gabriel, foi ordenado sacerdote en 1971.

En 1983 trasladouse a Damasco por invitación do patriarca Ignacio Zaqueo I Iwas, onde estudou Teoloxía no Seminario Teolóxico de Santo Efrén; ademais dos estudos teolóxicos, ampliou os seus coñecementos do siríaco, e estudou tamén árabe. Logo de rematar os seus estudos aos tres anos, comezou a dirixir o propio seminario. 

O 28 de setembro de 1986 foi ordenado bispo polo patriarca Ignacio Zaqueo I, e foi nomeado vigairo patriarcal de Istambul e Ankara. 

Ten publicado poesía siríaca e estudos teolóxicos nas publicacións patriarcais, e tamén traduciu ao turco dende o siríaco algunhas vidas de santos.

Reuniuse co papa Bieito XVI en 2006, con ocasión da súa visita a Turquía, e tamén asistiu á misa celebrada polo pontifice na catedral do Espírito Santo.

 Notas 

Categoría:Nados en 1954
Categoría:Nados na provincia de Mardin
Categoría:Bispos da Igrexa ortodoxa siríaca
Categoría:Bispos ortodoxos orientais de Turquía